Սամարայում Շվեդիայի հավաքականի երկրպագուները մի փոքր ավելի շատ էին անգլիացիներից, սակայն տրիբունաներում աղմկում էին գրեթե համահավասար։ Մինչեւ 1/4 եզրափակիչ հասնելը Շվեդիայի հավաքականը կարողացել էր ուղղակի հիանալի մրցափուլ անցկացնել՝ հաղթելով ոչ միայն խմբում, այլեւ ավելի ուժեղ ֆուտբոլիստներով համալրված Շվեյցարիայի հավաքականին։ Անգլիայի հավաքականը կարողացել էր կոլումբացիներին դուրս թողնել մրցաշարի 1/8 փուլից միայն հետխաղյա 11-մետրանոց հարվածաշարի արդյունքում։ Չնայած այդ հանգամանքին Գարեթ Սաութգեյթի գլխավորությամբ հանդես եկող «Երեք առյուծների» թիմը հոգնածության որեւէ նշան ցույց չէր տալիս հանդիպման առաջին րոպեներին։